**Jegyzőkönyv**

**Készült a Jászi Oszkár Külpolitikai Társaság**

**évi rendes közgyűléséről**

**A közgyűlés időpontja:** 2024. március 20-án 17.00 óra.

**A közgyűlés helye:** 1114 Budapest, Villányi út 11-13. II. em. 223. számú terem.

**A meghívó és a jelenléti ív a jegyzőkönyvhöz csatolva vannak. (1. sz. melléklet)**

**Bardócz Béla:** a Társaság elnöke köszönti a megjelenteket. Megállapítja, hogy a 17 órai kezdéskor nincs jelen a tagság 50%-a + egy fő. A jelenléti ív tanúsága szerint a Társaság 40 tagja közül **11 fő jelent meg**, ezért a közgyűlés nem határozatképes.

Bejelenti, hogy 17.15 órakor a Társaság ugyanitt közgyűlést tart, változatlan napirenddel, addig szünetet rendel el. Tájékoztatásul közli, hogy a megismételt közgyűlés a jelenlévők létszámára tekintet nélkül határozatképes, de új napirendi pontot már nem lehet felvenni a tárgysorozatba.

**A Társaság elnöke:** 17.15 órakor ismét megnyitja a közgyűlést. Megállapítja, hogy a Társaság **12 tagja** van **jelen**. Továbbá javasolja, hogy a közgyűlés a kiküldött meghívó szerinti napirendeket tárgyalja meg.

Bejelenti továbbá, hogy négy tagtárs előzetesen jelezte, nem tud részt venni a közgyűlésen.

Az **elnök** javasolja, hogy a közgyűlés **dr. Horváth Tamást** válassza meg levezető elnöknek, **dr. Kató Ferencet** pedig jegyzőkönyv-vezetőnek. A jegyzőkönyv hitelesítésére **dr. Venczel Istvánt és dr. Rácz Lajost** kéri fel. Kéri, hogy a közgyűlés személyükről külön-külön, kézfelemeléssel szavazzon.

**1/2024.03.20. sz. határozat: a közgyűlés dr. Horváth Tamást a közgyűlés levezető elnökének, dr. Kató Ferencet jegyzőkönyvvezetőnek,**  **dr. Venczel Istvánt és dr. Rácz Lajost jegyzőkönyv-hitelesítőnek egyhangúlag megszavazta.**

Bardócz Béla elnök átadja a szót dr. Horváth Tamás levezető elnöknek.

Dr. Horváth Tamás javasolja az alábbi napirend elfogadását:

**2/2024.03.20. sz. határozat: a közgyűlés a napirendet egyhangúlag elfogadta.**

**A jelenléti ív és a napirend a jegyzőkönyv mellékletét képezi (1. sz. melléklet).**

**Levezető elnök** felkéri Bardócz Bélát, terjessze elő a személyi ügyeket.

Bardócz Béla kéri, hogy a jelenlévők főhajtással búcsúzzanak a Társaság közelmúltban elhunyt tagjaitól, **dr. Ujlaki Györgytől és dr. Szatmári Istvántól.** A jelenlévők egyperces néma felállással adóznak emléküknek.

Bardócz Béla bejelenti, hogy az egyesületbe rendes tagként kérte felvételét **Berecz Marianne, dr. Kertész Péter és Jaczkovits Miklós,** akiknek a kérelmét az elnökség egyhangúan támogatja.

**Levezető elnök** a közgyűlés elé terjesztielfogadásra egyenként Berecz Marianne, dr. Kertész Péter és Jaczkovits Miklós tagjelölteket.

**3/2024.03.20. sz. határozat**: **a közgyűlés Berecz Mariannet, dr. Kertész Pétert és Jaczkovits Miklóst rendes tagjának egyhangú szavazattal felvette**.

**Levezető elnök:** felkéri Bardócz Bélát, az egyesület elnökét, hogy tartsa meg beszámolóját az egyesület 2023. évi tevékenységéről; **(2. sz. melléklet)**

Dr. Kató Ferencet, az egyesület titkárát, hogy tartsa meg beszámolóját tevékenységéről és az egyesület honlapjáról. **(3. sz. melléklet)**

Mycon Györgynét, az egyesület gazdálkodásáért felelős elnökségi tagot, hogy számoljon be a 2023. évi pénzügyi helyzetéről és gazdálkodásról, valamint a tagdíj-befizetésekről; **(4. sz. melléklet)**.

**Levezető elnök:** javasolja, hogy az e napirend keretében tárgyalandó beszámolókról **együttes vita és határozathozatal legyen.** Szavazásra teszi fel a javaslatot.

**4/2023.03.22. sz. határozat: a közgyűlés egyhangúan megszavazza, hogy a beszámolókról együttes vita és határozathozatal legyen.**

A beszámolók elhangzása után **megnyitja a vitát**.

A vita összefoglalója:

**Benyovszky Gábor** javasolja, hogy a meghívók és tájékoztató anyagok kiküldésekor a címzettek e-mail címei csak rejtetten látszódjanak.

**Dr. Benkes Mihály** tavalyi javaslatát, amely a fiatalok bevonását célozza az egyesület tevékenységébe, azzal módosítja, hogy válasszunk ki egy adott témát, és arra írjunk ki pályázatot.

**Levezető elnök:** lezárja a vitát. Ezután szavazásra kéri fel a megjelenteket.

**5/2023.03.22. sz. határozat: a közgyűlés az elnöknek, a titkárnak és a pénzügyi-gazdálkodási vezetőnek az egyesület 2023. évi tevékenységéről szóló beszámolóit egyhangúlag elfogadta.**

**Levezető elnök:** felkéri dr. Kató Ferencet, terjessze elő a 2024. év I. félévi munkatervet, majd azt a közgyűlés vitassa meg.

**Dr. Kató Ferenc** ismerteti a tervezett programot.

**Levezető elnök** vitára bocsátja a programot.

**Dr. Király Attila** javasolta, hogy az áprilisi konferenciára a társrendező társaságokon (Bibó István Közéleti Társaság, Külpolitikai Szakértők Andrássy-köre) kívül hívjunk meg más társaságokat is. (József Attila Kör, Európa Klub). A javaslatot az elnökség elfogadta azzal, hogy a meghívón ne szerepeljenek.

**Dr. Rácz Lajos**javasolja, hogy 2024-ben külön rendezvényen foglalkozzunk az euro-atlanti integráció aktuális kérdéseivel, és kezdeményezzünk még szorosabb kooperációt „a transzatlanti együttműködés gondolata és céljai mellett elkötelezett szervezetek tevékenységének összefogásában”, mások mellett (Bibó István Közéleti Társaság, Külpolitikai Szakértők Andrássy-köre, Progress Alapítvány, Belvárosi Szabadegyetem) a Magyar Atlanti Tanáccsal is.

**Benyovszky Gábor** javasolta a programba felvenni az izraeli-palesztin konfliktus témakörét is.

**Papp Sándor** emlékeztet arra, hogy júniusban EP-választások lesznek, illetve az év második felében megújul a Bizottság is. Ezt a témakört is napirendre kellene venni, előadónak Herman János volt államtitkárt, publicistát javasolja.

Az elnök és a titkár ígéretet tett a felvetések vizsgálatára, illetve programunk tervezésénél azok figyelembe vételére.

**Levezető elnök:** Több hozzászóló nem lévén, lezárja a vitát.

**6/2024.03.20. sz. határozat: A közgyűlés a 2024. I. félévi programot egyhangúlag elfogadta. (5. sz. melléklet)**

Átadja a szót Mycon Györgynének, kérve a 2024. évi gazdálkodási tervek ismertetését.

**Mycon Györgyné:** Elmondja, hogy a társaság pénzügyi helyzete jobb, mint egy évvel ezelőtt. Jól alakulnak a tagdíj és támogatási befizetések és a GRAWE Zrt. szponzori támogatása is megérkezett. Nincsenek újszerű terveink, a jelenlegi információink szerint nem kell váratlan költségekkel számolnunk. Várható kiadásaink a 2023. évi teljesítésnek felelnek meg, azzal, hogy az áprilisi konferencia mintegy 100 ezer forintos plusz kiadást jelent majd.

**7/2024.03.20. sz. határozat: A közgyűlés egyhangúlag elfogadta a gazdasági felelős szóbeli előterjesztését a 2024. évi költségvetésről.**

**Levezető elnök** megköszöni az aktív részvételt és **a napirend tárgyalását lezárja.**

kmf.

dr. Horváth Tamás dr. Kató Ferenc

levezető elnök s.k. jegyzőkönyvvezető s.k.

dr. Venczel István s.k.

dr. Rácz Lajos s.k. Bardócz Béla

jegyzőkönyv hitelesítők elnök s.k.